Document ID: /roh_data/filtered/fineweb-2-filterrobots_roh.jsonl.gz/4588

Motiv per sia abdicaziun saja la repartiziun dals departaments en vischnanca. Christian Albin resentia sco act da disfidanza che la suprastanza haja surdà il timun da la cumissiun per la sanaziun e l'engrondiment dal bogn Sedrun al nov suprastant Guido Monn. El aveva manà quella cumissiun ils davos onns. Quai rapporta la Quotidiana sin basa d'infurmaziuns ord la revista Tuatschina.
La nov elegida suprastanza da Tujetsch era sa constituida avant paucs dis. Uss sto la vischnanca ir a la tschertga dad ina nova suprastanta u dad in nov suprastant.
RR actualitad 06:00